ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ՌՈՒՍԱՍՏԱՆԻ ԴԱՇՆՈՒԹՅԱՆ ՄԻՋԵՎ ՄԻՋՊԵՏԱԿԱՆ (ՄԻՋԿԱՌԱՎԱՐԱԿԱՆ) ՀԱՄԱՁԱՅՆԱԳՐԵՐԻ ՇՐՋԱՆԱԿՆԵՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԶԻՆՎԱԾ ՈՒԺԵՐԻ ՀԱՄԱՐ ԲԱՑԱՌԱՊԵՍ ՌԱԶՄԱԿԱՆ ՆՇԱՆԱԿՈՒԹՅԱՆ ԱՐՏԱԴՐԱՆՔԻ ՆԵՐՄՈՒԾՈՒՄՆ ԱՎԵԼԱՑՎԱԾ ԱՐԺԵՔԻ ՀԱՐԿԻՑ ԱԶԱՏԵԼՈՒ ՄԱՍԻՆ

**Հոդված 1.** Սույն օրենքը կարգավորում է 2015 թվականի հունիսի 26-ին կնքված «Հայաս­տանի Հանրապետության կառավարության և Ռուսաստանի Դաշնության կառավարության միջև Հայաստանի Հանրապետության կառավարությանը պետական արտահանման վարկ տրա­մադրելու մասին» համաձայնագրի և հետագայում Հայաստանի Հանրապետության և Ռուսաս­տանի Դաշնության միջև կնքվելիք միջպետական (միջկառավարական) համաձայ­նագրերի շրջանակներում Հայաստանի Հանրապետության զինված ուժերի համար **բացառապես ռազմա­կան նշանա­կության արտադ­­րանքի ներմուծումն ավելացված արժեքի հարկից ազատելու հետ կապված հարաբե­րություն­ները**:

**Հոդված 2.** 2015 թվականի հունիսի 26-ին կնքված «Հայաստանի Հանրապետության կառա­վարության և Ռուսաստանի Դաշնության կառավարության միջև Հայաստանի Հանրա­պետու­թյան կառավարությանը պետական արտահանման վարկ տրամադրելու մասին» համա­ձայնա­գրի և հետագայում Հայաստանի Հանրապետության և Ռուսաստանի Դաշնության միջև կնքվելիք միջպետական (միջկառավարական) համաձայնագրերի շրջանակներում Հայաստանի Հանրապետության զինված ուժերի համար Հայաստանի Հանրապետություն բացառապես ռազմական նշանա­կության արտադ­րանքի ներմուծումն ազատվում է ավելացված արժեքի հարկից**:**

**Հոդված 3. Հայաստանի Հանրապետության կառավարությունն առանձին դեպքերում կարող է սահմանել սույն օրենքի 2-րդ հոդվածով սահմանված՝ ավելացված արժեքի հարկից ազատման արտոնության կիրառության կարգ:**

**Հոդված 4.** Սույն օրենքն ուժի մեջ է մտնում պաշտոնական հրապարակմանը հաջոր­դող օրվանից: